# Matrimoni

El matrimoni és una relació entre dues o més persones amb un reconeixement social, cultural o jurídic.

## Citacions

* El matrimoni és la tomba on soterrem l'amor.
       — Ninon de Lenclos
* El matrimoni uneix per a tota la vida dos ésser que es desconeixen totalment.
       — Honoré de Balzac
* S'anomena matrimoni de conveniència un matrimoni entre persones que no es convenen gens ni mica.
       — Alphonse Karr
* La base principal dels estats és la família, i per tant, la finalitat natural de totes les dones és el matrimoni.
    (en castellà) La base principal de los estados es la familia, y por tanto el fin natural de todas las mujeres es el matrimonio.
       Misión y organización de la Sección Femenina de FET y JONS, 1942. — Pilar Primo de Rivera
* El matrimoni no és pas una unió, és una institució.
    (en francès) Le mariage n'est pas un accouplement: c'est un établissement.
       Terre promise, 1946. — André Maurois
* El matrimoni és una gran institució.
    (en anglès) Marriage is a great institution.
       — Elizabeth Taylor
          Elizabeth Taylor va casar-se sis vegades al llarg de la seva vida
* El matrimoni és una gran institució però no estic preparada per a una institució encara.
    (en anglès) Marriage is a great institution, but I'm not ready for an institution yet.
       — Mae West

## Dites populars

* Amor dona i matrimoni.
* Casats de nou, en la bossa los cou.
* Del marit i la muller, la muller sana. I del germà, la rica germana.
* Déu em doni ric marit, encara que sigui petit.
* El meu marit no té tassa: uns cops poc i uns cops massa.
* Entre marit i muller, embolicar-s'hi és fer mal fet.
* Ensenya'm la muller i et diré quin marit té.
* És cosa que no pot ser, ben guardar a una muller.
* És el matrimoni creu, però ningú vol Cirineu.
* Hom casat, hom mudat.
    (var.) Home casat, home cagat.
    (var.) Home casat, ruc espatllat.
    (var.) Home casat, home endeutat.
* L'home proposa i la muller disposa.
* La dona, per a ser ben casada, no ha de tindre sogra ni cunyada.
    (var.) La mellor casada és la que no té sogra ni cunyada.
* La flor al pit, busca marit.
* La taula i el bon marit, en la cara es porta escrit.
* Marieta, pense-hi, que en esser casats no hi ha remei.
* Matrimoni sense fills, arròs sense oli.
* Més val un bon casat que un mal capellà.
* Muller jove i bon marit, bona nit.
* Muller i marit, renyines de dia s'obliden de nit.
* Muller malcarada i paella foradada, mal per la casa.
* Muller que no menja amb vós, després menja més que dos.
* Muller tossuda, marit tossut, matrimoni mal avingut.
* Ni bleda rescalfada, ni dona dos cops casada.
* No diguis que tens la filla ben casada, que no sigui morta i enterrada.
* No és bon casat, qui no porta la dona a Montserrat.
* Para la taula, Ciseta, que el marit porta ganeta.
* Pastanaga i nap, matrimoni ben casat.
* Per a ésser un mal casat, val més quedar-se fadrí.
* Quan fonc casada, li sortiren els partits.
* Quan les filles són casades, surten los casadors.
* Qui festeja la casada, la vida porta emprestada.
* Qui no siga bo per a casat, que no enganyi la dona.
* Qui té bon marit, a la cara ho porta escrit.
* Qui té mal al dit i bonic marit, tot sovint se'ls mira.
* Si vols esser ben casat, casa't pel veïnat.
* Tot bon casat ha d'anar a Montserrat.
* Totes les desgràcies vénen quan l'home està mal casat.
* Val més casat que condemnat.
    (var.) Val més casat que esguerrat.

## Vegeu també

* Casament

## Referències

* 1 2 Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* ↑ Hernàndez, Gaspar. L'Art de viure : (aforismes d'escriptors). Barcelona: Columna, 2011. ISBN 9788466414395.
* ↑ Moraga García, María de los Ángeles «Notas sobre la situación jurídica de la mujer en el Franquismo». Feminismo/s, Nº 12, (desembre 2008), pàg. 229-252. DOI: 10.14198/fem.2008.12.09. ISSN: 1696-8166 [Consulta: 4 abril 2024].
* ↑ «Citations». Paris: Evene, cop. 1999. [Consulta: 30 març 2013].
* ↑ «Elizabeth Taylor's 20 best quotes». London: Telegraph Media Group, 23-03-2011. [Consulta: 6 juliol 2012].
* ↑ Lewis, Jone Johnson. «Mae West Quotes». About Women's History. About.com, cop. 2012. Arxivat de l'original el 1482374534. [Consulta: 13 agost 2012].
* 1 2 3 4 5 6 7 8 9 10 11 12 13 14 15 16 17 18 19 20 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 12 13 14 15 16 17 18 19 20 Alcover, Antoni M.; Moll, Francesc de B. «dona». A: Diccionari català-valencià-balear. Barcelona: IEC, 2002.
* ↑ Pujol i Vila, 1999, p. 128.
* 1 2 Parés i Puntas, 1999, p. 307-333.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Pujol i Vila, Josep (comp.). 5000 refranys de nostra terra (en català). Tarragona: Arola, 1999. ISBN 8495134292.